 

**בבית הדין הצבאי המחוזי**

**במחוז שיפוטי ח"י**

**בפני הנשיאה: אל"ם טלי פריד**

**בעניין: התובע הצבאי (ע"י ב"כ, סרן (במיל') עמנואל הדנה)**

**נגד**

**הנאשם: ח/XXX סמל ד' א' (ע"י ב"כ, סגן עדי דורפמן)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו מיום 13.04.2022 ועד יום 04.09.2022 למשך 145 ימים, בהתאם לכתב האישום המתוקן ולפרטים הנוספים.

**ניתנה היום, כ' בכסלו תשפ"ד, 03.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**נשיאה**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 145 ימים עד להתייצבותו.

הליך השילוב בעניינו של החייל לווה על ידי מדור שילוב וגורמי הת"ש ביחידה. מערכת היחסים שנרקמה בין המפקד המלווה רס"ם בן שושן לבין החייל הייתה טובה, יחסי אמון שאפשרו לחייל להשתפר ולצמוח. חוות הדעת לימדו על שיפור מתמיד והצלחה במילוי התפקיד. לאחרונה התחלף המפקד והחייל נדרש לבנות מחדש את האמון עם המפקד הנוכחי. זה אתגר שאיננו פשוט בנסיבות התקופה ואף לאור נסיבותיו המשפחתיות של החייל, עם זאת ניכר כי הוא חדור מטרה לעשות זאת בדרך הטובה ביותר, בדרך נורמטיבית, מתוך בגרות ואחריות.

בנסיבות אלו מצאתי לכבד את הסדר הטיעון.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.

העתק יועבר גם לעו"ס בית הדין המשלב (meshalev.tali@gmail.com).

העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.

המזכירות תסמן את התיק במערכת חוק וצדק בסימון "הושלם הליך שילוב".

**זכות ערעור כחוק.**

**ניתן היום, כ' בכסלו תשפ"ד, 03.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**נשיאה**

**העתק נכון מהמקור

ק' בית הדין**

**נערך על ידי: ס.ש**

**בתאריך: 31.12.2023**

**חתימת המגיה: סגן שיר בן-ארמון**